b'\n_START_ARTICLE_\nGitnang Asya\n_START_PARAGRAPH_\nAng Gitnang Asya (Ruso: \xd0\xa1\xd1\x80\xd0\xb5\xd0\xb4\xd0\xbd\xd1\x8f\xd1\x8f \xd0\x90\xd0\xb7\xd0\xb8\xd1\x8f/"Srednjaja Azija" para sa "Middle Asia" or \xd0\xa6\xd0\xb5\xd0\xbd\xd1\x82\xd1\x80\xd0\xb0\xd0\xbb\xd1\x8c\xd0\xbd\xd0\xb0\xd1\x8f \xd0\x90\xd0\xb7\xd0\xb8\xd1\x8f/"Central\xe2\x80\x99naja Azija" para sa "Central Asia"; Mandarin Intsik: \xe4\xb8\xad\xe4\xba\x9a/ pinyin: "Zh\xc5\x8fngy\xc3\xa0"; Arabo: "Asya al Wsta") ay isang malawak na rehiyong walang bayabaying-dagat sa Asya. Bagamat may mga iba\'t ibang kahulugan ang tumpak na komposisyon nito, walang isa mang kahulugan ang tinatanggap sa pangkalahatan. Madaming katiyakan sa pagkahulugan ng mga hangganan, mayroon itong mga ilang mahalagang pangkalahatang katangian. Tatlo na dito ang kasaysayan ng Gitnang Asya na malapit na inuugnay sa pagiging nomad ng mga tao nito at ang Daang Seda (Silk Road). Bilang bunga, naging isang daanan ang Gitnang Asya para sa paglalakbay ng mga tao at pagpapalitan ng mga produkto at kaisipan sa pagitan ng Europa at Gitnang Silangan, Timog Asya at Silangang Asya. Kilala din ito minsan bilang Gitnang Asya o Loobang Asya, at nasa loob ng mas malawak na sakop ng kontinenteng Eurasia.'